Super fint - lad os starte med at tage en snak om hvad du egentlig har brug for. Nogle mennesker skal bare have et kærligt skub i den rigtige retning, så er det helt selvkørende, mens andre skal guides lidt længere i processen - og det er der bestemt ikke noget galt i. Uanset hvad du har brug for, for at komme i gang med WordPress, så står jeg til rådighed, og hjælper dig gerne videre. Ingen spørgsmål er dumme - og slet ikke når det kommer til udvikling. For mig er det vigtigt at du får noget ud af sparringen. Du må stille alle de spørgsmål du vil, så skal jeg nok gøre mit bedste for at besvare dem, eller vise dig hvordan du gør. Én ting er vigtig for mig at nævne - det er ikke mig der skal gøre arbejdet - jeg skal guide dig, så du selv lærer det. Og går du helt i stå, så skal jeg nok træde til.